Scrum og spejder - sådan hænger det sammen | Retrospectives
00:00 / 1:13:44
En af de mest nævnte ting i vores podcast er spejder – særligt Poul, en spejderleder, bliver ofte nævnt. For han har nemlig sagt noget meget klogt: Scrum? Det er faktisk bare spejder i en IT-virksomhed. Og det er vi helt enige i!
Hvordan det faktisk hænger sammen, fortæller vi i denne eposide. Vi beskriver, hvordan en spejderpatrulje faktisk er det samme som et Scrum-team, hvordan en patruljeleder kun kan bruge gulerod og ingen pisk og hvorfor en tropleder minder om en Product Owner.
Vores postulat og pointe er, at der er masser af erfaringer fra spejder, der kan bruges i Scrum: Hvordan man skaber sammenhold i en patrulje, hvordan man motiverer og hvordan man sammensætter en patrulje/team, så det fungerer bedst muligt.
Og så er der lige den særlige spejderting med at lave benspænd for sig selv: At lave bål med vådt brænde, at overnatte i shelter i november eller tage på hike med ekstra tunge ting i rygsækken. Vi gør det med et formål: At se, hvordan vi kan udføre aktiviteten bedre, hurtigere, nemmere, sjovere eller bare på en anden måde. For det er gennem afveksling, at vi får mulighed for at kigge på det velkendte fra en anden vinkel – og gør man det, kan man nogen gange se en smutvej eller en skatkiste, som ikke lod sig se før. Se, det lyder da ret velkendt fra Scrum, ikke?
Hør mere her, når Sune Monrad, Cobraid, og Mathias Jakobsen, Think Clearly, og Johannes Damsgaard-Bruhn deler deres bedste spejderminder og forklarer, hvordan det hænger sammen med Scrum.
Vi refererer til forskellige modeller i podcasten. Dem kan du se her:
http://noop.nl/2008/08/simple-vs-complicated-vs-complex-vs-chaotic.html